**Waldo R. Tobler** (\* 1930, Portland, Oregon, USA) je americký kartograf a geograf. Tobler je uznávaný predovšetkým ako „krstný otec" analytickej kartografie, priekopník počítačových metód v kartografii ako aj významná postava na poli kvantitatívnej priestorovej analýzy. Často je citovaný jeho výrok, ktorý sa neskôr stal známy ako Toblerov prvý zákon geografie: „Všetko súvisí so všetkým, ale blízke veci spolu súvisia viac ako veci vzdialené".

Akademická kariéra
------------------

V roku 1961 získal doktorát z geografie na University of Washington v Seattli. Potom čo promoval strávil niekoľko rokov na University of Michigan. Až do svojho odchodu do dôchodku zastával pozíciu profesora geografie a štatistiky na University of California, Santa Barbara. Švajčiarska University of Zurich mu udelila čestný titul v roku 1988.

Prínos pre geografiu a kartografiu
----------------------------------

Waldo Tobler počas svojej akademickej dráhy viedol kurzy zaoberajúce mimo iného kartografickými zobrazeniami, matematickými modelmi, teóriou lokalizácie a navigácie ako aj geografickými aspektami ľudskej migrácie. Ako prvý použil termín analytická kartografia, v ktorom kombinoval mapovanie s priestorovou analýzou s cieľom získať nové znalosti. Publikovaním v interdisciplinárnych časopisoch a použitím prístupného jazyka urobil veľa pre zvýšenie povedomia a rešpektu ku kartografii a geografii. Tieto disciplíny umiestnil ju na solídny matematický a vedecký základ, čím pripravil podmienky pre nástup geografických informačných systémov.

### Matematická kartografia

Vyvinul pôvodné kartografické zobrazenie, ktoré sa ustálilo pod názvom Toblerovo hypereliptické zobrazenie. Zaoberal sa tiež problematikou kartografických anamorfóz, vytvoril prvý algoritmus pre ich automatizovanú tvorbu.

### Priestorová analýza

Vytvoril inovatívnu metódu priestorovej interpolácie, ktorá zachováva objem interpolovaných priestorových jednotiek – tzv. pycnophylactic method.. Spoločne so S. Weinbergom odhadol polohu stratených historických oblastí v Kapadócii s pomocou modelov priestorovej interakcie.. Modeloval sťahovanie, dochádzanie za prácou, a menové toky. Ďalej aplikoval techniku bilineárnej interpolácie na meranie skreslenia portolánov.

Referencie
----------

1. ↑  FLOWERDEW, R.. *Encyclopedia of geography*. Thousand Oaks, USA : SAGE Publications, Inc. 2010.
2. ↑  Tobler W. (1970) "A computer movie simulating urban growth in the Detroit region". *Economic Geography*, 46(2): 234-240.
3. ↑  . Dostupné online.
4. ↑  . Dostupné online. [nefunkčný odkaz]
5. ↑  Tobler W.(1973) "The Hyperelliptical and other new Pseudo-Cylindrical Equal Area Map Projections", Journal of Geophysical Research, 78, 11, (1973), pp. 1753-1759.
6. ↑  . Dostupné online. Archivované 2011-10-19 z originálu.
7. ↑  
Tobler W. (1984) "Interactive Construction of Contiguous Cartograms, Computer Graphics ’84, National Computer Graphics Association Conference, Anaheim, CA: 13-17.
8. ↑  Tobler W. (1986) "Pseudo-Cartograms", The American Cartographer, 13,1: 43-50.
9. ↑  Tobler W. (1979) "Smooth pycnophylactic interpolation for geographic regions," Journal of the American Statistical Association 74, 367 (Sept): 519-536
10. ↑  Tobler W. Wineberg S.(1971) "A Cappadocian Speculation", Nature, 231, 5297 (7 May 1971), pp. 39-42.

Autoritné údaje: * BnF: 15336367j
* GND: 122533038
* ISNI: 0000 0003 6075 4229
* LCCN: nb99036901
* Scopus: 55944307900
* VIAF: 223832697
* WorldCat: lccn-nb99036901